First Aid Kit

First Aid Kit er en svensk folkemusikkgruppe bestående av søstrene Johanna (født 1990) og Klara (født 1993) Söderberg, som med sine tette vokalharmonier og amerikanske country- og folkemusikk (indiefolk) som har tatt inspirasjon fra tradisjoner til navn som Fleet Foxes og Joanna Newsom. Med bakgrunn fra Enskede, den sørlige delen av Stockholm, begynte søstrene å skrive sanger sammen i 2007. Deres YouTube-video i 2008 var en versjon av Fleet Foxes' sang «Tiger Mountain Peasant Song» og spredte navnet deres på Internett, og søstrene fikk opptre sammen med Fleet Foxes med denne sangen på en konsert i Nederland. Da First Aid Kit framførte Patti Smiths sang «Dancing Barefoot» under den internasjonale Polarprisen i Stockholm i 2011 satt Patti Smith selv i salen og ble rørt. «We didn't expect to make Patti Smith cry», The Sun 8. februar 2012 I februar 2012 opptrådte søstrene på Fredrik Skavlans TV-show.

 Historie 
Johanna og Klara Söderberg vokste opp i Svedmyra i Stockholm i en musikalsk familie. Deres far, Benkt Söderberg, var på 1980-tallet gitarist i gruppa Lolita Pop. I dag arbeider han som søstrenes lydtekniker og produsent. Mens Klara gikk på barneskolen søkte hun på Adolf Fredriks musikklasser, en grunnskole i Stockholm, men kom ikke inn.Georg Cederskog (19. januar 2010): «Succésystrarna från Svedmyra». Dagens Nyheter Som 12-åring oppdaget hun det amerikanske bandet Bright Eyes som kom til å inspirere henne. Senere oppdaget søstrene også Fleet Foxes og Joanna Newsom. Det var i deres musikalske tradisjoner duoen som tenåringer begynte å skrive egen musikk i 2007.Leahey, Andrew: «First Aid Kits biografi». Allmusic.

Samme år spilte de inn sangen «Tangerine» hjemme og sendte den til Sveriges radio hvor den ble spilt en del i løpet av sommeren. Senere det samme året signerte duoen kontrakt med Rabid Records, et plateselskap deleid av den svenske elektronikkduoen The Knife. I april 2008 ble deres debutplate utgitt, EP-en Drunken Trees, i Sverige. Det London-baserte plateselskapet Wichita Records utga platen på nytt året etter hvor antallet sanger ble utvidet med en utgave av Fleet Foxes' sang «Tiger Mountain Peasant Song». Samtidig ble det produsert og utgitt tre musikkvideoer hvor de framførte sine sanger i en svensk skog. I løpet av First Aid Kits første tid hadde søstrene en samling sanger som ble postet på det sosiale nettverkstedet MySpace, en av disse var «Cross Oceans», en nyinnspilling som senere kom med på albumet Drunken Trees.

Søstrene begynte deretter å arbeide med et fullengdealbum og balanserte skolearbeidet med innspillingen. Albumet The Big Black & the Blue ble utgitt den 25. januar 2010 sammen med singelen «I Met Up with the King». Den debuterte på 30.-plass på den svenske albumlisten. I september ble også «Ghost Town» utgitt som singel med Fever Ray-sangen «When I Grow Up» som B-side. Ingen av albumets singler ble salgsmessige suksesser. Utgivelsen av debutalbumet Big Black & The Blue ble etterfulgt av en omfattende turné, til sammen rundt 100 framføringer i Storbritannia, USA, Canada, Australia, New Zealand og deler av Europa, og hvor de var fremste navn på torsdagen ved den spanske Primavera-festivalen i Barcelona. Mens de spilte en konsert i Nashville i USA ble de overhørt av White Stripes-sangeren og plateprodusenten Jack White som ønsket å spille en singel med dem. Resultatet ble Buffy Sainte-Maries kjente antikrigssang «Universal Soldier», framført som en melankolsk hymne, og «It Hurts Me Too» av Melvin London. Singelen gikk i Jack Whites plateserie «Third Man Records' Blue Series».Björk, Annah: «Nittiotalisterna i First Aid Kit låter 70 år». Expressen 31. januar 2011

I februar 2011 samarbeidet duoen med bandet Bright Eyes og sistnevntes sang «Lua». Det ble senere opplyst at søstrenes kommende album ville bli produsert av Mike Mogis fra Bright Eyes.«Recording new album!»  Innspillingen skjedde i Mogis' studio i Omaha i Nebraska. Albumet The Lion's Roar ble sluppet i januar 2012Landström, Lars (4. januar 2012): «Allehanda Nöje-kritikernas tre mest efterlängtade skivor» . Örnsköldsviks allehanda. og ble duoens første album på listene i USA og i Storbritannia, og klatret til topp på albumlistene i Sverige.«Lion's Roar». på Sverigetopplistan. På albumet var den bittersøte countrysang «Emmylou», drevet fram med en pedal steelgitar, som hyllet to store sangerpartnere — Gram Parsons og Emmylou Harris samt Johnny Cash og June Carter. Den drømmeaktige «In The Hearts Of Men» og «Blue» er en framvisning av søstrenes tette og utsøkte harmonier. Andre høydepunkter var den vakre «New Year's Eve» og den oppløftende finalen «King Of The World» med mariachiblåsere.

Begge sangene «The Lion's Roar» og «Emmylou» ble fulgt av musikkvideoer. Førstnevnte viste søstrene sammen med andre unge kvinner som i et følge går inn i en skog og det hele minner om en wiccaprosesjon, mens sistnevnte video viser dem i en form for hippiaktige eller new age-inspirert framtoning med lange skjørt og hår i Joshua Tree nasjonalpark i USA, det samme landskapet som U2 gjorde kjent. Videoene er mer å betrakte som stemningsbilder enn narrative framføringer.

I februar 2013 vant søstrene den nordisk albumpris med engelsk tittel, Nordic Music Prize, for det beste nordiske albumet i året som gikk. First Aid Kits andrealbum The Lion's Roar var på forhånd klar favoritt til få albumprisen for 2012, og overbeviste den internasjonale juryen som velger vinneren. «Ingen i juryen kunne se forbi kraften i dette albumet. Låtskrivingen er delikat, melodiene tidløse, vokalharmoniene hjerteskjærende vakre. Det er en varme her som stråler ut fra Skandinavias hjerte. Samtidig sniker det seg under huden på den amerikanske drømmen, på en måte bare utenforstående kan klare å få til. Spesielt de to,» skrev juryen i sin begrunnelse. Gjestad, Robert: «Søstrene vant nordisk albumpris», Aftenposten 14. februar 2013

I 2012 var søstrene med på Blood Music "Glad That You Called" og Bright Eyes "We Are Gonna Be Friends". I 2013 var Klara Söderberg med på Emil Jensen "Radioaktivitet", det er første innspillingen hvor hun synger på svensk. Begge søstrene var med på Van William "Revolution" i 2016, og i 2017 var de sammen med Silvana Imam med på Håkan Hellström sin "Du fria" (rullande åska live).

I mars 2014 kom "My Silver Lining" som første singel fra albumet Stay Gold som kom i juni. Det var også produsert av Mike Mogis i Omaha. Albumet Stay Gold nådde førsteplass på den norske Topplista, og sto på lista i 16 uker. First Aid Kit turnerte sommeren 2017 hvor de også spilte sanger fra deres kommende album Ruins som kom i januar 2018.

I 2019 mottok First Aid Kit sin andre nominasjon som Best International Group ved Brit Award.

 Medlemmer 
 Johanna Söderberg (født 31. oktober 1990) – sang, gitar, tangentinstrumenter, harpe
 Klara Söderberg (født 8. januar 1993) – sang, gitar

Diskografi
Album
The Big Black & The Blue (2010)
The Lion's Roar (2012)
 Stay Gold (2014)
 Ruins (2018)
 Who By Fire (2021)
 Palomino (2022)

EP-erDrunken Trees (2008)I Met Up With the King (2010)America (2015)Live from the Rebel Hearts Club (2018)Tender Offerings (2018)

Singler
«Hard Believer» (2009)«Ghost Town» (2010, 7"/digital)
«Universal Soldier» (2011, 7")
«The Lion's Roar» (2012)
«Emmylou»'' (2012)
 «Blue» (2012)
 «Wolf» (2012)
 «My Silver Lining» (2014)
 «Cedar Lane» (2014)
«You are the Problem Here» (2017)
«Live From BBC Radio 2» (2017) (Perfect Places / Have Yourself a Merry Little Christmas)
«Strange Beauty» (2019)
«On the Road Again» (2020) (Til Volvo's reklamefilm)
«Come Give Me Love» (2020)

 Referanser 

 Eksterne lenker 



  Guardians artikkel om First Aid Kit

Kategori:Svenske musikkgrupper